मां बोली- 2 लड़कियों की जिंदगी बर्बाद की, फांसी हो; पिता बोले- बता देती तो उसे बचा लेता
Nikki Yadav Mother Sunita Statement - ​​​​​​सुनीता ने कहा कि आरोपी साहिल ने एक नहीं, बल्कि 2 बेटियों की जिंदगी बर्बाद की है। साहिल को फांसी की सजा होनी चाहिए।
दिल्ली में कत्ल की गई हरियाणा के झज्जर की निक्की यादव के मां-बाप का दर्द छलका है। निक्की की कथित लिवइन पार्टनर साहिल गहलोत ने हत्या कर लाश फ्रिज में छुपा दी थी। बेटी की हत्या के बाद मां सुनीता पहली बार मीडिया के सामने आई।
सुनीता ने कहा कि ​​​​​​आरोपी साहिल ने एक नहीं, बल्कि 2 बेटियों की जिंदगी बर्बाद की है। निक्की की जिंदगी बर्बाद करने के बाद उसने धोखे में रखते हुए दूसरी लड़की से शादी की। साहिल को फांसी की सजा होनी चाहिए। वहीं पिता ने कहा कि काश निक्की एक बार अपने साथ हो रही परेशानी के बारे में बता देती तो शायद मैं उसे बचा लेता।
मां बोली- परेशानी शब्द तो निक्की की जिंदगी में था ही नहीं
निक्की की मां सुनीता ने कहा कि निक्की को किसी तरह की परेशानी नहीं थी। यदि ऐसा होता तो वह परिवार के लोगों को इस बारे में जरूर बताती। परेशानी जैसी शब्द निक्की की जिंदगी में था ही नहीं। जिन भी लोगों ने इस पूरे घटनाक्रम में साहिल का साथ दिया उन सब के खिलाफ सख्त कार्रवाई होनी चाहिए।
जब सुनीता ने आर्य समाज मंदिर में निक्की की शादी को लेकर सवाल पूछा गया तो उसने कहा कि इस बारे में उसे कोई जानकारी नहीं है। पूरा मामला फास्ट ट्रैक कोर्ट में चलाया जाए। साहिल को फांसी से कम सजा परिवार को मंजूर नहीं है।
निक्की की शादी के खुलासे से टूटे पिता, बोले- बेटियां अच्छा-बुरा माता-पिता को जरूर बताएं
निक्की यादव की 2020 में साहिल गहलोत से शादी की फोटो सामने आने के बाद पिता सुनील यादव को तोड़ दिया। उन्होंने कहा कि बेटी की खुशी के लिए मैंने दिन-रात गैरेज में काम किया। उसे पढ़ाने के लिए दिल्ली पढ़ने भेजा। मुझे अफसोस है कि उसने जिंदगी का सबसे बड़ा फैसला (साहिल से शादी) मुझसे छुपाया।
उन्होंने आगे कहा- निक्की के साथ छोटी बेटी निधि भी रहती थी लेकिन निक्की ने उससे भी ये सब छुपाया। मैं देश की हर बेटी से यही कहना चाहता हूं कि आपके साथ अच्छा हो या बुरा, हर बात माता-पिता को जरूर बताएं। अगर बेटियां घर से बाहर रहती हैं तो मां-बाप से कभी कुछ न छिपाएं। अगर मेरी बेटी समय रहते मुझे सब कुछ बता देती तो शायद मैं उसे बचा पाता।
निक्की-साहिल की शादी को परिजनों ने नकारा:दादा बोले- सब आरोपी परिवार की साजिश; कानून इजाजत दे तो खुद उनको फांसी लगा दूं
निक्की यादव और साहिल गहलोत की 2020 में शादी की बात को निक्की के परिजनों ने सिरे से नकार दिया है। हरियाणा में झज्जर के गांव खेड़ी खुम्मार में निक्की के दादा रामकिशन ने शनिवार को कहा कि दोनों की शादी का दावा साहिल के परिवार का षडयंत्र है। दिसंबर में ही निक्की घर आई थी, तब भी उससे बात हुई। यदि शादी की बात होती तो, निक्की उसे जरूर बताती। पूरी खबर यहां पढ़ें...
हरियाणा का निक्की हत्याकांड:छोटी बहन ने हत्यारे साहिल का नंबर ढूंढ निकाला, उसके गोलमोल जवाब से खुला राज
हरियाणा के झज्जर की निक्की यादव हत्याकांड का पूरा राज उसकी छोटी बहन निधि की वजह से खुला। असल में निधि और निक्की एक साथ दिल्ली के उत्तमनगर में रहती थीं। निक्की जब घर नहीं लौटी तो परिवार ने निधि से संपर्क किया। निधि ने ही साहिल का नंबर ढूंढा। उसके बाद पिता ने उससे बात की तो साहिल गोलमोल जवाब देता रहा। जिसके बाद उनका शक बढ़ता गया और उन्होंने क्राइम ब्रांच में अपने परिचित के जरिए निक्की की लाश ढूंढ निकाली। पूरी खबर यहां पढ़ें...​​​​​​​​​​​​​​